Ուրախ եմ այցելել արաբական աշխարհը համախմբող այս հեղինակավոր կազմակերպության կենտրոնակայան: Եգիպտոսում ես գտնվում եմ պաշտոնական այցով` Եգիպտոսի Նախագահ Հոսնի Մուբարաքի հրավերով: Հիացնում են հազարամյակների պատմություն ունեցող այս պետության ժամանակակից և առաջադեմ պատկերը, զարգացման տեմպերը: Հայ-եգիպտական կապերն ընդարձակ են և բազմաշերտ: Դրանց հետագա խորացումը մեր բանակցությունների հիմնական առարկան է: